Кирил Христов
Вихър край морски бряг

chitanka.info

Пристигнаха вълни брега,

наскочи вихър от морето,

сбра где що найде капнал лист,

и стълб изви, подпря небето.

След миг в потъмнелий лазур

тук-там отбягнал лист се вие,

а где го вихърът? — В брега

вълна подир вълна се бие.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.